Klas van 2020 in die kollig: JJ du Toit van Hoërskool Adamantia | AWSUM School News }
Home›Regional News›Northern Cape›Hoërskool Adamantia›Klas van 2020 in die kollig: JJ du Toit van Hoërskool Adamantia
Klas van 2020 in die kollig: JJ du Toit van Hoërskool Adamantia
AWSUM gesels met JJ du Toit van Hoërskool Adamantia se eerstespan rugby. Hy speel binnesenter
Hierdie is ’n baie moeilike jaar vir die matrieks van 2020. Hoe voel jy oor die sportjaar wat verlore is?
Ek is baie teleurgesteld en hartseer, want ek het so baie na my laaste sportjaar op skool uitgesien. Ek het veral gedink ons gaan baie herinneringe die jaar kan maak, maar nou kan ons nie.
Ek het die meeste uitgesien na hierdie jaar se Mosselbaai-toer wat in Maart-maand sou plaasvind.
Hierdie jaar se span het baie goed gelyk en ek dink ons sou baie goed presteer het. Ons taaiste wedstryd, glo ek, sou teen die Wildeklawer-Ontwikkelingspan wees.
Ram. Hy is laasjaar oorlede en ons mis hom ongelooflik baie. Ek dink hierdie jaar sou onvergeetlik gewees het as hy saam met ons kon speel. Hy was baie talentvol.
Wat maak dit spesiaal om vir Hoërskool Adamantia se eerstespan uit te draf?
Die geesbou is baie lekker en vir my, wat ’n trotse Adamantia-leerder is, is dit ’n baie groot voorreg om vir die eerstespan uit te draf.
Elke herinnering is vir my besonders, want die afrigters en spelers maak dit so lekker. As ek moes kies, sou ek sê dat laasjaar se AJ Sportweektoer in Mosselbaai en ons “finals” in 2019 die beste herinnering is.
Hoekom sal jy Hoërskool Adamantia aanbeveel vir toekomstige skoliere?
Adamantia is die beste skool. Die akademie is tops, die skool se geesbou is lekker en die sport is ongelooflik lekker. Die onderwysers is altyd vriendelik en help waar hulle kan.
Ek moet nou meer fokus op my akademie en om goeie uitslae te kry.
Ek wil baie graag gaan boer of my PH (“Proffesional Hunter”) kurses doen. Dit was nog altyd my droom om op ’n plaas te werk.
Het jy ’n boodskap vir jou spanmaats van 2020?
Vriende, of ek sal eerder sê, my broers. Dankie vir al die goeie herinneringe en al die motivering. Ons het dae gekry wat ons koppe gestamp het, maar ons het altyd by mekaar gestaan en nooit moed opgegee met mekaar nie. Dankie vir die broers wat julle is. Dankie aan die twee beste afrigters ooit. Mnr. Jordaan en Mnr. Thomas het ons altyd gedruk om ons beste te gee en het altyd in ons geglo. Ek gaan julle manne baie mis. Ek kon nie vir ’n beter span gevra het nie. Dankie!
Klas van 2020 in die kollig: Terblanche ...
Klas van 2020 in die kollig: Luka Venter van Curro Mount Richmore
Class of 2020 in the spotlight: Gershom Pieters from Paarl Boys’ Primary
Klas van 2020 in die kollig: Jaco du Toit van Afrikaanse Hoër Seunskool Pretoria
Pinelands PS U13 Netball Team enjoy friendly match
Primêre Skool Jordania Rugbytoernooi ‘n reuse sukses
Laerskool Volschenk ruiters gekies vir Wes-Kaap Span